U dadermitt no gschwing zur Frou Hunziker (Name  geändert). Die hepmer nämlech es iimeil gschickt, wos drinn heisst, mundartbiiträg wäri doch vüu ringer zläse, weme se hochdütsch wurd schribe. Klar wie Klossbrühe, Frau Hunziker, aber ich kuck ja ab und an im ollen (und neuen) Schweizer Boulevárd in die Leserbriefspalten oder Blogs, und da geht mir dann echt total aufn Keks, dass viele einheimische Quasselstrippen dort alle Nase lang Norddeutsch (oder was sie dafür halten) labern, so à la «na super!» oder «ich krieg gleich den Koller!» oder «aber hallo!» oder «ey  Leute, nun macht mal halb lang!», öppen wie Kindergärteler mit stark erhöhtem Fernsehkonsum. Doch nun Schpaass bisitte, Frou Hunziker! Descht meh, as itz nämlech zOutte doch no so einen im Interregio visavii vo miir abhocket, woni wägnen im Intersitti jewile zueschtäng überchume, nämlech eine, wo gliichzittig am händi so imponierfloskle usem zwänzigschte jahrhundert («do hani mine Lütt gseit...» - «mine Lütt!» Würg!) vo sech gitt u gliichzittig («multitasking»!) am läpptopp umetöggelt. Vorteil Interregio  (2): Chasch jederzitt inen angere wage zügle, es hett platz gnue. (Die frou vo zwöi gupee witter hett übrigens glii drfuabe o i anger wage gwächslet, ohni witz!)